Amina Masood Janjua, (Urdu آمنہ مسعود جنجوعہ): an haife ta a ranar 28 ga watan Afrilun shekara ta 1964, asalin ta mai zane ce kuma marubuciya, an san ta da gwagwarmaya da tilasta bacewa a Pakistan . Ita ce shugabar kungiyar kare hakkin dan adam ta Pakistan."Defence of Human Rights Pakistan". Ta fara Aikin ta na gwagwarmaya ta fara ne lokacin da mijinta Masood Ahmed Janjua ya ɓace a ranar 30 ga watan Yulin shekara ta 2005. Baya ga bacewar tilastawa aikin nata ya hada da bayar da tallafi na shari'a ga fursunoni a kasashen waje, da shirya tallafin kudi ga dangin wadanda abin ya shafa na bacewa da kawar da azabtarwa daga gidajen yari da wuraren tsare mutane. Tana fitowa a kai a kai a kafafen yada labarai na cikin gida da na waje a matsayin mai magana da yawun mutanen da suka bata kuma wani lokaci tana bayar da labarai a cikin labaran Urdu da na Ingilishi na kasar. An haife ta ne a cikin gidan mai ilimi daga auren Shahida da Islam Akhtar Zubari a Mardan, wani birni a cikin lardin Khyber Pakhtunkhwa na Kasar Pakistan.